שאול בן-אדרת

שאול בן-אדרת, יולי 2018
שאול בן-אדרת (נולד ב-6 בנובמבר 1964) הוא שף ישראלי.

==ביוגרפיה==

נולד בפתח תקווה וגדל בתל אביב. רכש את אהבתו למטבח מאמו וסבתו שהגיעו מעיראק, וקיבל חיזוק מהצד היווני של אביו. למד בתיכון "ליידי דייוויס" במגמת מכניקה ושירת בצבא כטכנאי מטוסים. לאחר שחרורו מהצבא פתח את המועדון-מסעדה-בר "צצה" ברמת השרון, שפעלה כ-6 שנים. במקביל ל"צצה" פתח אדרת במתחם הבורסה של רמת גן את "קפה סול", בית קפה איטלקי חלבי, אותו ניהל כשנתיים. 

בשנת 1991 פתח את מסעדת "קימל" - מסעדת מעדנים כפרית ששכנה מול כלבו שלום בתל אביב, שהגישה מטבח צרפתי כפרי, המסעדה נסגרה ב-2017.

במרץ 2010 פתח את "קימל בגלבוע" – ביסטרו כפרי המשקיף מההר אל נוף עמק יזרעאל.

בינואר 2011 פתח את מסעדת "התרנגול הכחול" - מטבח עונתי עם בר גדול, בקניון G שבלב מתחם צמרת בתל אביב. 

בן-אדרת השתתף בתוכנית "קרב סכינים" המשודרת בערוץ 10, שם העפיל לגמר ועונה אחר-כך היה שופט בתוכנית. כמו כן, הוא השתתף בתוכנית "השף הבריא" בהנחיית תיקי דיין בערוץ 10.

נכון לנובמבר 2011 מנחה את סדרת התוכניות "מפגש השף" שמשודרת בערוץ 10 ובערוץ האוכל. במסגרת התוכנית צולמו כ-40 פרקים בהם בן-אדרת מטייל בישראל ומבקר במסעדות, במפעלי מזון שונים, ויצרני אוכל מיוחדים.

תוכניתו האישית, המשודרת בערוץ האוכל, נקראת "מתכון לחופשה". במסגרת התוכנית הוא מבקר במקומות שונים בעולם ומעביר מהם טעמים ומתכון לחופשה המושלמת באותו האזור. בן-אדרת משתתף בתוכנית נוספת הנקראת "קולינריה מקומית" על מקומות בארץ, בהם פתח תקווה, רמלה, חבל מודיעין ואזור הגלבוע.

בן-אדרת משתתף בעונה השנייה של התוכנית "ארוחת שבת" בהגשת קובי אריאלי.

במסגרת עבודתו כשף נסע לייצג את ישראל דרך משרד החוץ לברזיל, לאורוגוואי, וליפן וערך שם אירועי אוכל גדולים, פסטיבלי אוכל ישראליים, ארוחות גאלה, ואירועי צדקה והדגמות.

בן-אדרת מעביר סדנאות בישול, ייעוץ קולינרי, כותב טור על אוכל בעיתון "גלובס", ומקיים אירועי קייטרינג עם חברת קימל אירועים.

שאול בן-אדרת נשוי לאורית, שעובדת עמו במסעדות. יש להם ארבעה ילדים, והם מתגוררים בתל אביב.

==גלריה==
<gallery>
Kimmel Rest.jpg|פטה כבדי עוף בקלוודוס דבש וריבת גזר מתובלת 
Kimmel Rest 1.jpg|מניפת פילה בקר וכבד אווז עם שמנת ופלפל
Kimmel Rest 2.jpg|סטרוגונוף, נתחי פילה בקר בשמנת, פטריות ובצלצלים 
Kimmel Rest 4.jpg|ים יבשה - נתחי פילה, עוף, חסילונים וקלמרי בקארי 
Kimmel Rest 5.jpg|קרם ברולה בארבעה טעמים: קינמון, קפה, שוקולד וקוקוס
Kimmel Rest 6.jpg|סלט סלק בוויניגרט בלסמי צנוברים גבינת סנט מור בורלה 
</gallery>

==קישורים חיצוניים==

* [http://www.rol.co.il/sites/kimel-gilboa אתר מסעדת קימל בגלבוע]
* [http://thebluerooster.co.il/ אתר מסעדת התרנגול הכחול]
* [http://www.mako.co.il/food-chefs/Editor-d32d0bf0e8c5911004.htm מתכונים של שאול בן-אדרת] באתר Mako
* [http://xnet.ynet.co.il/home/0,7340,L-12037-2533-1-1,00.html שאול בן-אדרת], באתר Xnet
* [https://web.archive.org/web/20120418015603/http://www.chefs.co.il/Index.asp?ArticleID=165&CategoryID=80 שאול בן-אדרת] באתר "שפים"
* [http://www.israelichefs.co.il/%D7%A9%D7%90%D7%95%D7%9C_%D7%91%D7%9F_%D7%90%D7%93%D7%A8%D7%AA/ ביוגרפיה] באתר "שפים ישראלים"
* לילך רובין, [https://web.archive.org/web/20120419142539/http://www.chefs.co.il/Index.asp?ArticleID=273&CategoryID=125&Page=1 מוסד: קימל], "על השולחן", גיליון 183
* 
* 
* 
* אביבה לוינסון, [http://www.2eat.co.il/show_article.aspx?article=1469 שף בשקט עם שאול בן אדרת מקימל], באתר "2eat", 28 ביוני 2007
* שרון בן-דוד, [http://atmag.co.il/בישול-וקולינריה/שיחה-עם-שאול-בן-אדרת שיחה עם שאול בן-אדרת], באתר את, 7 במאי 2008
* עדי אלון, [https://web.archive.org/web/20110903170325/http://www.rol.co.il/index/chef-secrets/shaul-bem-aderet.html שאול בן אדרת מבשל מהבטן], באתר "rol"
* 
* 
* 
* 
* 
* 
* 

קטגוריה:שפים ישראלים
קטגוריה:בוגרי תיכון ליידי דייוויס (תל אביב)
קטגוריה:ישראלים שנולדו ב-1964